recursal/SuperWikiNEXT-32B huggingface dataset:
**Rasmus Fleischer** (født 19. april 1978 i Halmstad) er en svensk historiker, skribent og samfunnsdebattant. Han er mest kjent som talsmann for organisasjonen Piratbyrån.

Fleischer er opprinnelig utdannet fra Kungliga Musikhögskolan, men gikk senere over til å studere historie. I 2005 tok han cand.mag.-graden (*magisterexamen* på svensk) ved Södertörns högskola med oppgaven *Populism och apokalyps – Det politiska innehållet i samtida konspirationsteorier*. Pr. 2009 arbeider Fleischer med en doktorgrad i samtidshistorie samme sted.

Fleischer er sterkt deltagende i den svenske debatten om fildeling og opphavsrett, og var med på å stifte organisasjonen Piratbyrån i 2003. Han er en aktiv blogger, og bloggen *Copyriot* har blitt beskrevet som den «i særklasse mest innflytelsesrike blant de debattanter som kraftig vil forminske opphavsretten». Fleischers innflytelse er så stor at han ble kåret til svensk IT-bransjes syvende mektigste mann i 2006.

Fleischer har også arbeidet som frilansjournalist, og har vært aktiv i ukesavisen *Arbetaren* og i andre aviser og tidsskrifter. I 2009 gav han ut *Det postdigitala manifestet* på Ink Bokförlag.

Referanser
----------

1. ↑   LIBRIS, libris.kb.se, utgitt 23. mai 2018, besøkt 24. august 2018[Hentet fra Wikidata]
2. ↑  «INTERNET - ÅRETS BLOGGAR». Sydsvenskan. 27. desember 2008. Arkivert fra originalen 5. mars 2009. Besøkt 9. mars 2009.
3. ↑  «Mäktigast i it-Sverige 2006». Ny Teknik. 19. september 2006. Arkivert fra originalen 28. juli 2009. Besøkt 9. mars 2009.

Eksterne lenker
---------------

* (en) Rasmus Fleischer – kategori av bilder, video eller lyd på Commons Rediger på Wikidata
* Fleischers blogg *Copyriot*
* Rasmusfleischer.se

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** LIBRIS **·** SUDOC **·** NKC
 |
**Klub Futboll Kukësi**, også kjent som kun **FK Kukësi**, er en albansk fotballklubb fra byen Kukës i distriktet med samme navn nordøst i Albania. Klubben ble grunnlagt i 1930. Lagets draktfarger er blått med hvite detaljer og hvit underdel, mens bortedraktene er gule med grønn underdel. KF Laçi spiller for øyeblikket i landets øverste divisjon Kategoria Superiore, og spiller sine hjemmekamper på Stadiumi Zeqir Ymeri. Nåværende trener er Stafet Gjici.

Klubben har aldri vunnet hverken det albanske seriemesterskapet eller det albanske cupmesterskapet Kupa e Shqipërisë. De rykket opp til Kategoria Superiore for første gang i 2012/2013-sesongen, og har gjennom historien vekslet tilværelse mellom nest øverste divisjon (Kategoria e Parë) og tredje nivå (Kategoria e Dytë).

Kjente spillere med tilknytting til klubben
-------------------------------------------

* Albanias flagg Igli Allmuça
* Serbias flagg Lazar Popović
* Albanias flagg Roland Peqini

Referanser
----------

1. ↑  UEFA.com – Albania, Teams – FK Kukësi (Besøkt 21. november 2012)

Eksterne lenker
---------------

* (sq) Offisielt nettsted Rediger på Wikidata

* (en) FK Kukësi – kategori av bilder, video eller lyd på Commons Rediger på Wikidata
* Klubbens profil hos Soccerway

| * v
* d
* r
Kategoria Superiore 2023–2024 |
| --- |
|  | 
* Dinamo
* Egnatia
* Erzeni
* Kukësi
* Laçi
* Partizani
* Skënderbeu
* Teuta
* Tirana
* Vllaznia

 | Albanias flagg |
Rasjonal funksjonRasjonal funksjon

**Rasjonal funksjon** er i matematikken, en funksjon som kan skrives som et forhold mellom to polynomfunksjoner. 

En funksjon med en variabel, *x*, kan defineres ved denne formen:

{\displaystyle f(x)={\frac {P(x)}{Q(x)}}}
hvor *P* og *Q* er polynom-funksjoner i *x*, og *Q* ikke er en nullfunksjon(*f(x) = 0* ). Definisjonsmengden av *f* er mengden av alle punktene *x* hvor nevneren *Q*(*x*) ikke er null.

Hvis *x* ikke er en variabel, men ubestemt, snakker en om *rasjonale uttrykk* i stedet for rasjonale funksjoner. Forskjellen mellom disse to begrepene er kun viktig i abstrakt algebra.

En *rasjonal ligning* er en ligning med to rasjonelle uttrykk som er satt lik hverandre. Disse uttrykkene adlyder de samme reglene som en brøk. Ligningene kan bli løst med kryss-multiplisering. Deling med 0 er udefinert, så en løsning som forårsaker formell divisjon på null vil bli forkastet.

Bruken av ordet "rasjonal" her har sammenheng med "ratio", et forhold mellom to størrelser, altså en brøk, tilsvarende at rasjonale tall er tall som kan skrives som en brøk.

Eksempler
---------

Rasjonal funksjon av 3.grad :   
 y = (x^3-2x)/(2(x^2-5))
Den rasjonale funksjonen {\displaystyle f(x)={\frac {x^{3}-2x}{2(x^{2}-5)}}} (se bildet til høyre) er ikke definert på {\displaystyle x^{2}=5\leftrightarrow x=\pm {\sqrt {5}}}.

Den rasjonale funksjonen {\displaystyle f(x)={\frac {x^{2}+2}{x^{2}+1}}} er definert for alle reelle tall, men ikke for alle komplekse tall, siden hvis *x* hadde vært pluss eller minus kvadratroten til minus 1, ville formell evaluering føre til divisjon på null.

Grenseverdien for den rasjonale funksjonen {\displaystyle f(x)={\frac {x^{2}-2x}{2(x^{2}-5)}}} etterhvert som *x* nærmer seg uendelig er {\displaystyle {\frac {1}{2}}}.

En konstant funksjon som *f*(*x*) = π er en rasjonal funksjon siden konstanter er polynomer. Selv om *f*(*x*) er irrasjonal for alle *x*, merk at det er funksjonen som er rasjonal, ikke nødvendigvis verdiene av funksjonen.

Referanser
----------

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** MathWorld **·** NKC
 |
**FC Lutsj-Energija** (russisk: Футбольный клуб «Луч-Энергия» Владивосток – *Futbolnyj klub «Lutsj-Energija» Vladivostok*) er et russisk fotballag hjemmehørende i Vladivostok. I 2005 vant Lutsj-Energija russisk 1. divisjon og spilte i russisk Premjer-Liga fra 2006 til 2008. De unngikk bare så vidt nedrykk i 2007, og rykte ned i 2008.

Klubben het Lutsj før 2003, da navnet ble endret til Lutsj-Energija etter en sponsoravtale med Dalenergo, et kraftdistribusjonsselskap.

Historie
--------

Lutsj spilte i den sovjetiske toppdivisjonen i 1958. Klubben spilte i Fjerne østens regionale turnering av «B-klasse»-lag og vant den i 1965, og oppnådde med det opprykk til «A-klassen». Lutsj spilte i denne regionale turneringen til ligaen ble reorganisert i 1972.

Fra 1972 til 1991 spilte Lutsj i Østlig sone av den sovjetiske andre liga. Klubbens beste resultat nr. 2 i 1984.

I 1992, etter oppløsningen av Sovjetunionen, fikk Lutsj rett til å spille i den Østlige sone av Russlands 1. divisjon, og vant den turneringen. Lutsj spilte i Premjer-Liga i 1993, men rykket ned etter å ha endt på 15.-plass.

Lutsj spilte i russisk 1. divisjon fra 1994 til de rykket ned i 1997, og i russisk 2. divisjon fra 1998 til 2003. I 2003 ble Lutsj-Energija nr. 1st i Østre sone og klarte opprykk. Klubben tilbrakte to år i russisk 1. divisjon, før de klarte opprykk til Premjer-Liga i 2005.

Komplikasjoner
--------------

Laget befinner seg lengst øst i landet, og dette medfører et betydelig problem for bortelagene. Da de spilte hjemmekamp mot FC Zenit Sankt Petersburg, kjørte tre Zenit-fans (Jevgenij Stepanov, Aleksandr Zarajskij og Veronika Davidova) 15 000 km tvers over landet, bare for å oppleve at bilen deres knakk sammen da de kom til Vladivostok, slik at de ikke kunne kjøre hjem igjen. De tok derfor Den transsibirske jernbanen tilbake til Sankt Petersburg, og da de kom hjem ble de belønnet av klubben med en ny bil, den 1. oktober 2006. 

Igor Akinfejev, CSKA Moskvas målvakt, sa at «de burde spille i den japanske ligaen», etter at laget hans tapte 4-0 etter en syv timers flytur.

Referanser
----------

1. ↑  FC Zenits nettsted Arkivert 30. september 2007 hos Wayback Machine.

Eksterne lenker
---------------

* Offisielt nettsted Rediger på Wikidata
 (russisk)
* fanklubb-nettsted (russisk)
* Søramerikansk fanklubb-nettsted (spansk)
Sørsidens kalksteintopp av Mont Ventoux som var åsted for utdelingen i 1975.
**Petrarca-Preis** er en europeisk litteratur- og oversetterpris oppkalt etter den italienske renessansepoeten Francesco Petrarca. Prisen ble opprettet i 1975 av den tyske kunsthistorikeren og forleggeren Hubert Burda og blir hovedsakelig utdelt til moderne europeiske diktere. Listen over prisvinnere omfatter også forfattere av episk diktning samt enkelte ikke-europeere.

Prisen ble først utgitt over en tyveårsperiode fra 1975 til 1995 og inkluderte kategorier for litteratur og oversettelse. Deretter ble den fulgt i et tiår (1999–2009) av en *Hermann-Lenz-Preis* og fortsatt i 2010. 

Den første juryen besto av fluxusdeltakeren Bazon Brock, poetene Michael Krüger og Nicolas Born, og romanforfatteren Peter Handke. Da prisen ble opprettet på ny i 2010 var Peter Handke og Michael Krüger fortsatt i juryen, sammen med forfatterne Alfred Kolleritsch (selv en prisvinner i 1978) og Peter Hamm. «Vi ønsker å støtte nasjonal og regional kultur i Europa», sa grunnleggeren Hubert Burda under utdelingen av prisen i 2011. Et mål for prisen er å se ut over hele Europa etter forfattere som gir en stemme til deres egen, særskilte kultur.

Petrarca-Preis består av EUR 20 000, og kan bli delt mellom flere vinnere. Utdelingen blir vanligvis avholdt på steder som Francesco Petrarch har besøkt.

Litteraturprisvinnere og sted for utdelingen
--------------------------------------------

* 1975 Rolf Dieter Brinkmann (posthumt), Mont Ventoux
* 1976 Sarah Kirsch og Ernst Meister, Arquà Petrarca
* 1977 Herbert Achternbusch (som avviste), Arquà Petrarca
* 1978 Alfred Kolleritsch, Siena
* 1979 Zbigniew Herbert, Verona
* 1980 Ludwig Hohl, Firenze
* 1981 Tomas Tranströmer, Vicenza
* 1982 Ilse Aichinger, Sils-Maria
* 1983 Gerhard Meier, Vézelay
* 1984 Gustav Januš, Avignon
* 1987 Hermann Lenz, Asolo
* 1988 Philippe Jaccottet, Trieste
* 1989 Jan Skácel, Lucca
* 1990 Paul Wühr, Siena
* 1991 John Berger, Piemonte
* 1992 Michael Hamburger, Modena
* 1993 Gennadij Ajgi, Perugia
* 1994 Helmut Färber, Weimar
* 1995 Les Murray, Provence
* 2010 Pierre Michon og Erri De Luca, Salem kloster
* 2011 John Burnside og Florjan Lipuš, Benediktbeuern kloster
* 2012 Miodrag Pavlović og Kito Lorenc, Marbach am Neckar
* 2013 Adonis og Robin Robertson, München
* 2014 Franz Mon og Tomas Venclova, Bayerisches Nationalmuseum, München

Oversetterprisen
----------------

* 1987 Hanno Helbling
* 1988 Georg Rudolf Lind
* 1989 Felix Philipp Ingold
* 1990 Fabjan Hafner
* 1991 Ilma Rakusa
* 1993 Hanns Grössel
* 1994 Elisabeth Edl og Wolfgang Matz
* 1995 Verena Reichel

Referanser
----------

1. ↑  2011 Arkivert 18. april 2012 hos Wayback Machine. Hjemmesiden til prisen.
**Presidentvalget i USA 1976** var det 48. presidentvalget i USAs historie. Valget fant sted den 2. november 1976, og valgte Jimmy Carter og Walter Mondale som henholdsvis president og visepresident for perioden 1977–1981. Den sittende presidenten, Gerald Ford, hadde blitt visepresident etter at Spiro Agnew trakk seg i 1973, og ble president etter at Richard Nixon trakk seg etter Watergate-skandalen i 1974. Presidentvalget i 1976 ble Fords eneste, og dette tapte han med svært knapp margin til Carter. Ford var derfor den eneste presidenten som aldri hadde blitt valgt, hverken som visepresident eller president. Fords visepresidentkandidat, Bob Dole, stilte selv som presidentkandidat i 1996.

Jimmy Carter, peanøttbonde og daværende guvernør i Georgia, var relativt ukjent i nasjonal sammenheng, men forstod betydningen av å delta tidlig i Det demokratiske partis nye nominasjonsprosess med primærvalg i mange stater. Ford var tynget av økonomisk stagnasjon, og måtte betale en politisk pris for sin benådning av Nixon. Carter var den første presidenten valgt fra Deep South siden Zachary Taylor i 1848 og den første presidenten herfra siden Andrew Johnson. Ingen presidentkandidat fra Det demokratiske parti etter 1976 har greid å oppnå eller tangere Carters oppslutning i Sørstatene. Ford er den tapende kandidaten som har funnet flest stater i noe amerikansk presidentvalg, og så langt den siste som har vunnet over halvparten, men allikevel ikke vunnet valget.

Eksterne lenker
---------------

* Stemmer fordelt på stater (med grafer)
* Stemmer fordelt på fylker (counties)

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** BBC Things
 |


| * v
* d
* r
Presidentvalg i USA |
| --- |
|  | 
* 1789
* 1792
* 1796
* 1800
* 1804
* 1808
* 1812
* 1816
* 1820
* 1824
* 1828
* 1832
* 1836
* 1840
* 1844
* 1848
* 1852
* 1856
* 1860
* 1864
* 1868
* 1872
* 1876
* 1880
* 1884
* 1888
* 1892
* 1896
* 1900
* 1904
* 1908
* 1912
* 1916
* 1920
* 1924
* 1928
* 1932
* 1936
* 1940
* 1944
* 1948
* 1952
* 1956
* 1960
* 1964
* 1968
* 1972
* 1976
* 1980
* 1984
* 1988
* 1992
* 1996
* 2000
* 2004
* 2008
* 2012
* 2016
* 2020
* 2024

 | USAs flagg |
| Valgmannskollegiet i USA |
Dette navnet følger spansk navneskikk og alfabetiseres derfor etter det første av de to etternavnene.

**Juan José Cobo Acebo** (født 11. februar 1981) er en spansk tidligere syklist. Han var proff fra 2004 til 2014. Han vant Baskerland rundt 2007 sammenlagt, der han også tok to etappeseire.

I 2011 vant han Vuelta a España. Det internasjonale sykkelforbundet fratok ham tittelen i 2019 grunnet brudd på dopingreglementet.

Meritter
--------

2003
Spanias flaggSpansk U23 tempomester
Etappe 5b (ITT), Vuelta a Navarra
2004
9.-plass, Japan Cup
2005
10.-plass, Coppa Placci
2007
Sammenlagt, Baskerland rundt
Etappe 1 og etappe 5
3.-plass sammenlagt, Vuelta a Castilla y León
3.-plass, Subida a Urkiola
5.-plass, Gran Premio Miguel Indurain
9.-plass, Liège–Bastogne–Liège
2008
Etappe 10, Tour de France
4.-plass sammenlagt + 9. etappe, Volta a Portugal
6.-plass sammenlagt + 5. etappe, Vuelta a Burgos
2.-plass, Subida a Urkiola
2009
Etappe 4, Vuelta a Castilla y León
10.-plass sammenlagt, Vuelta a España, diskvalifisert
Etappe 19
9.-plass, Lombardia rundt
2011
3.-plass, Trofeo Deià
3.-plass sammenalgt, Vuelta a Burgos
Vuelta a España
 Vinner Sammenlagt, diskvalifisert
 1.-plass Kombinasjonskonkurransen, diskvalifisert
1.-plass, etappe 15
2.-plass, etappe 14 og 17

Referanser
----------

1. ↑  Windsor, Richard (18. juli 2019). «Chris Froome officially crowned 2011 Vuelta a España winner as Juan José Cobo ban confirmed». *Cycling Weekly* **(engelsk)**. Besøkt 19. august 2020.

Eksterne lenker
---------------

* (en) Juan José Cobo – kategori av bilder, video eller lyd på Commons Rediger på Wikidata
* (en) Juan José Cobo – UCI Rediger på Wikidata

* (en) Juan José Cobo – ProCyclingStats Rediger på Wikidata

* (en) Juan José Cobo – Cycling Archives Rediger på Wikidata

* (en) Juan José Cobo – Cycling Quotient Rediger på Wikidata

* (en) Juan José Cobo – CycleBase Rediger på Wikidata
**Kjell Inge Eidsaunet** (født 2. august 1998) er en norsk døv alpinist, som representerer NeRo Alpin (Nedre Romerike Alpin).

Bakgrunn
--------

Eidsaunet er født døv, og bruke Cochleaimplantat (CI). Han er utdannet mediegrafiker, og utvikler digitalt innhold innen foto og film.

Idrettskarriere
---------------

Han deltok i Junior-VM for døve i 2017, og fikk der to gull og to sølv. I Europacupen i alpint for døve 2018 kom han på 12.-plass, og i Europacupen i alpint for døve 2019 kom han på sjuendeplass totalt, med 346 poeng.

Under Vinter-Deaflympics 2019 kom han på sjuendeplass i Super-G, åttendeplass i utfor, tiendeplass i slalåm og storslalåm, og 12.-plass i kombinasjonen.

I hans siste sesong kom han på tredje plass totalt i Europacupen i alpint for døve 2020. Samme året tok han sin første seniorseier i Slalåmdisiplinen.

Referanser
----------

1. ↑  Norges skiforbund - *Kjell Inge Eidsaunet*, besøkt 25. desember 2019.
2. ↑  Deaf Ski Europa Cup - *2019* Arkivert 25. desember 2019 hos Wayback Machine. besøkt 25. desember 2019.

Eksterne lenker
---------------

* Norges skiforbund - Kjell Inge Eidsaunet
Et **takyon** (fra Gresk ταχυόνιον, *takhyónion*, fra ταχύς, *takhýs*, dvs. hurtig) er en hypotetisk partikkel som beveger seg raskere enn lyset. 

Takyonfelt har medvirket i flere teorier i fysikk, så som bosonsk strengteori. Utfra relativitetsteorien kan takyonet defineres som en partikkel med romlik fireimpuls og imaginær egentid. Takyonet kan ikke senke farten til under lyshastigheten. Ifølge Feinberg, en av pionerene innen takyon-studier, vil takyonene ikke bryte regelen om kausalitet i spesiell relativitetsteori og vil ikke la informasjon overføres raskere enn lyshastigheten.

I dagens kvantefeltteori forstås takyoner som et tegn på en ustabilitet i systemet som beskrives matematisk og løses med såkalt «takyonkondensering» som viser at takyoner ikke vil kunne eksistere som "stabile" partikler. Man sier derfor at takyonene er for ustabile til å regnes med blant partikler som 'eksisterer' selv om de kan beskrives som løsninger av likningene i en fysisk teori. Fysikken stenger dermed dørene for takyonene ved både å vise at de ikke kan eksistere og at de ikke kunne ha sendt informasjon raskere enn lyset uansett. Likevel er debatten rundt takyoner ikke lagt død.

Referanser
----------

1. 1 2  "Feinberg, Gerald (1997). "Tachyon" article in *Encyclopedia Americana*, Grolier Incorporated, v. 26, p.210.
2. ↑  Michael E. Peskin and Daniel V. Schroeder (1995). *An Introduction to Quantum Field Theory*Perseus books publishing.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** NKC
 |
**Kjell Harald Dalen** (født 1946) er en tidligere norsk diplomat.

Han er fra Gjerstad i Aust-Agder og er utdannet cand.polit. I 1974 tok han utenriksdepartementets aspirantkurs. På slutten av 1960-tallet var han med i styret for Én Verden sin ungdomsorganisasjon, og i 1987 rådsmedlem,

Dalen var fra 1989 ambassadesekretær ved Norges ambassade i London, dernest chargé d¨affaires ved Norges ambassade i Beirut i november 1989, i praksis stasjonert i Damaskus i Syria. I 1990 bidro han til at rundt femti nordmenn ble transportert fra Irak og Kuwait. I 1993 var han tilbake i UD som regionalrådgiver for Afrika. Han var ambassadør ved Norges ambassade i Dar-es-Salaam fra 2000, deretter ambassadør ved Norges ambassade i Nairobi fra 2001. Fra 2004 var han sideakkreditert til Eritrea. Fra 2007 var han seniorrådgiver i Utenriksdepartementet.

Referanser
----------

1. ↑   www.birthday.se[Hentet fra Wikidata]
2. ↑  Han var nemlig anført som nestformann i artikkelen *Bare smuler fra Staten til små organisasjoner* i VG den 19. september 1969.
3. ↑  *Danielsen leder i En Verden* i Aftenposten den 5. mai 1987.
4. ↑  *Offisielt fra statsråd* den 11. november 1989.
5. ↑  *Dalen tilrettelegger ankomsten for Kuwait/Irak-gisler* i NTB tekst den 16. august 1990.
6. ↑  *Her er årets UD-kabal* i Aftenposten den 14. april 2000
7. ↑  *Terrortrusler stengte norsk ambassade* i Aftenposten den 30. mai 2003.
8. ↑  *Telenor trukket inn i teleskandale i Kenya* i Dagbladet den 30. juli 2004.
**Parallellisme** er en sinnsfilosofisk teori som foreslår å løse kropp–sinn-problemet ved å hevde at kropp (legeme, materie) og sinn (ånd, sjel) er reelle og uavhengige fenomener som ikke påvirker hverandre. Parallellismen er således dualistisk, dvs. den benekter at sinnet er en ren kroppslig funksjon (materialisme, fysikalisme) eller at kroppen er et rent åndelig produkt (idealisme, solipsisme). Til forskjell fra andre former for dualisme (epifenomenalisme, interaksjonisme) argumenterer parallellismen at sinnet ikke kan påvirke kroppen (og heller ikke omvendt).

Ifølge parallellismen kan mentale fenomener bare være forårsaket av mentale fenomener, og fysiske fenomener bare av andre fysiske fenomener. Teoriens problem er således hvordan man kan forklare at det er en sammenheng mellom disse, f.eks. hvorfor *følelsen* av smerte er sammenfallende med at *kroppen* utsettes for skade. De fleste parallellister (f.eks. Leibniz, Malebranche, Geulincx) forklarte sammenhengen ved at Gud sørget for denne «synkroniseringen» – enten ved å gripe inn i hver eneste hendelse (Malebranches såkalte *okkasionalisme*) eller ved å «programmere» verden til å være synkron (Leibniz’ teori om en *forhåndsfastsatt harmoni*). Parallellismen har få tilhengere blant filosofer i dag.

Eksterne lenker
---------------

* Avsnittet om parallellisme i *Stanford Encyclopedia of Philosophy* (engelsk)

|  |  |
| --- | --- |
| Oppslagsverk/autoritetsdata | Encyclopædia Britannica
 |
Parallelle linjerParallelle linjer
**Parallell** er et uttrykk i geometrien som beskriver forholdet mellom to (eller flere) linjestykker eller  plan/flater som tilfredsstiller Euklids parallellpostulat.

Euklids postulat
----------------

Utgangspunkter er de to rette linjene *a* og *b*. Linje *b* er parallell til linje *a* hvis følgende tre setninger er tilfredsstilt:

1. Hvis hvert punkt på *b* har eksakt samme avstand til ett punkt på *a*.
2. Hvis *b* er i samme plan som *a*, og hvis *a* og *b* strekkes uendelig i begge rettinger uten å krysse hverandre.
3. Hvis *a* og *b* blir krysset av en rett linje (en tenkt linje *t*) i samme plan som *a* og *b*, og vinklene mellom hver linje og *t* i krysspunktet er lik

Disse setningene beskriver linjestykker som er parallelle. For parallelle plan gjelder det at de to planene må befinne seg i det samme 3-dimensjonale rom.

Figurer med parallelle sider
----------------------------

Følgende geometriske figurer har to eller flere parallelle linjen eller plan

* Parallellogram
* Rombe
* Kvadrat
* Rektangel

|  |  |
| --- | --- |
| Oppslagsverk/autoritetsdata | Store norske leksikon **·** MathWorld
 |
**Presidium** (latin: *praesidium*, avledet fra *praes*, «beskyttelse» eller «forsvar», bokstavelig «de som er foran») er ledelsen, de eller den som fører presidiet, eksempelvis presidiet i Nordisk råd er presidentskapet eller ledelsen av det samme.

Begrepet har sin opprinnelse i tiden 1815–1825. I Tyskland er historisk sett presidiet av den nasjonale lovgivende forsamling (Bundestag, Reichstag) ansvarlig for den rutinemessige administrasjon. Det nåværende presidium består av presidenten og visepresidenten i Bundestag.

I de østeuropeiske kommuniststatene på 1900-tallet var russiske *prezidium* det faste lederskapet som det øverste sovjet i Sovjetunionen. Sovjet er et russisk ord som betyr «råd» eller «forsamling». Presidium av det øverste sovjet i Sovjetunionen eksisterte fra 1936 da det øverste sovjet erstattet sovjetkongressen med sentralkomiteen.

I skandinaviske studentorganisasjoner er ordet *presidium* benyttet som et paraplyord som omfavner alle formenn/kvinner i organisasjonens administrasjon.

Referanser
----------

1. 1 2   «Presidium», *Dictionary.com*
2. ↑  «Presidium», *Bokmålsordboka*
3. ↑   «Presidium», Online Etymologisk Dictionary

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Filip Strauch** (russisk: **Филип Штраух**) var en russisk seiler som deltok i de olympiske leker 1912 i Stockholm. 

Strauch vant en olympisk bronsemedalje under OL 1912 i Stockholm med den russiske båten «Gallia II» som kom på tredjeplass, bak den «Kitty» fra Sverige og «Nina» fra Finland i 10-metersklassen. 

Det var fire båter i 10-metersklassen, to svenske, en finsk og en russisk. Den svenske båten «Kitty» vant begge seilasene som ble avviklet 20. og 21. juli utenfor kysten ved Nynäshamn. «Gallia II» og den finske båten «Nina» hadde fire poeng hver etter de to seilasene, «Nina» vant skilleracet.

OL-medaljer
-----------

* Bronse 1912 Sveriges flagg Stockholm - Bronse i seiling, 10-metersklassen Det russiske keiserdømmets flagg Det russiske keiserdømmet

Eksterne lenker
---------------

* (en) Filip Strauch – Olympedia Rediger på Wikidata

* (en) Filip Strauch – Sports-Reference (OL-resultater – arkivert) Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND
 |
| Medaljeoversikt |
| --- |
| Konkurrerte for Sør-Koreas flagg Sør-Korea |
| Kjelkehockey |
| Paralympiske vinterleker |
| Bronse | 2018 Sør-Koreas flagg Pyeongchang | Kjelkehockey |
| VM i kjelkehockey |
| Bronse | 2017 Sør-Koreas flagg Gangneung | Kjelkehockey |
| Sølv | 2012 Norges flagg Hamar | Kjelkehockey |

**Jang Dong-shin** (født 10. januar 1976) er en sørkoreansk kjelkehockeyspiller. Han har en paralympisk bronsemedalje i kjelkehockey for Sør-Korea, og to VM-medaljer. 

Han har også konkurrert i rullestolfekting, og fikk tre medaljer i Asian Para Games i 2002 og 2014.

Bakgrunn
--------

Hans funksjonshemming skyldes at han måtte amputere venste fot etter en bilulykke i 2000. Han begynte med kjelkehockey i 2008, og debuterte på det sørkoreanske landslaget i 2009.

Idrettskarriere
---------------

Jang deltok i Paralympiske vinterleker 2010, der Sør-Korea kom på sjetteplass. Han deltok på Sør-Korea lag som kom på andreplass i VM i kjelkehockey 2012, der tapte 1-5 mot USA i finalen. I VM i kjelkehockey 2013 kom de på sjuendeplass, og de kom på samme plass i kjelkehockey under Paralympiske vinterleker 2014. 

I VM i kjelkehockey 2017 fikk Sør-Korea bronse, etter at de slo Norge 3-2 i bronsefinalen. I 2018 representerte han Sør-Korea under Paralympiske vinterleker 2018 i Pyeongchang. Sør-Korea vant der bronsefinalen 3-1 over Italia, og fikk bronse.

Referanser
----------

1. ↑  Pyeongchang2018.com - *Athlete Profile - JANG Dong Shin* Arkivert 2. april 2018 hos Wayback Machine. besøkt 2. april 2018.

Eksterne lenker
---------------

* Profil hos Pyeongchang 2018 Arkivert 2. april 2018 hos Wayback Machine. (PL 2018)

|  |  |
| --- | --- |
| Oppslagsverk/autoritetsdata | VIAF **·** ISNI
 |
**Archaeological Survey of India** (**ASI**) er en avdeling av det indiske kulturdepartement som er ansvarlig for arkeologisk forskning og bevaringen av Indias kulturminner. ASI er etterfølger av *Asiatic Society*, som ble grunnlagt i 1784 av den britiske arkeologen William Jones.[] I 1788 ble tidsskriftet *The Asiatic Researches* publisert for første gang. I 1814 ble det første museumet i Bengal grunnlagt. ASI ble i sin nåværende form grunnlagt i 1861 i den britiske kolonitiden av Alexander Cunningham i samarbeid med visekonge Canning.[] På den tiden var også Afghanistan del av dets ansvarsområde.[]

Etter den indiske uavhengighetserklæring ble ASI ved loven *Ancient Monuments and Archaeological Sites And Remains Act 1958* inkorporert i regjeringsapparatet. I henhold til *Antiquity and Art Treasure Act 1972* beskyttet per 2014 ACI 3636 steder av nasjonal kulturell betydning[].

Indias deling fikk vesentlige konsekvenser for ASI. Som eksempel kan nevnes at mange arkeologiske funnsteder for Induskulturen ikke lenger, eller bare i liten grad, utforskes siden de ligger i Pakistan.[]

Referanser
----------

1. ↑  The Ancient Monuments and Archaeological Sites and Remains Act 1958 (ACT No. 24 of 1958) pdf.
2. ↑  The Antiquities and Art Treasures Act, 1972 (Act No. 52 of 1972) pdf.

Eksterne lenker
---------------

* Offisielt nettsted Rediger på Wikidata

* (en) Archaeological Survey of India – kategori av bilder, video eller lyd på Commons Rediger på Wikidata
* World Heritage Site, All Tentative Sites, Here is an overview of all tentative lists, last updated January 2007.
* World Heritage, Tentative Lists, State : India.
* Dholavira: a Harappan City, Disstt, Kachchh, Gujarat, India, India (Asia and the Pacific), Date of Submission: 03/07/1998 , Submission prepared by : Archaeological Survey of India, Coordinates: 23°53'10" N, 70°11'03" E, Ref.: 1090

|  |  |
| --- | --- |
| Oppslagsverk/autoritetsdata | Banglapedia **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
Navesti
**Navesti** (estisk: *navesti jog*) er en 100 km lang elv i Estland, og en sideelv til elva Pärnu. Navesti er Estlands sjette lengste elv, og den vannrikeste sideelva til Pärnu-vassdraget. På navesti ble det i eldre tider fløtet mye tømmer, selv om den er sterkt svingete. Elva starter i Järva fylke, flyter deretter gjennom Viljandi fylke, og renner ut i Pärnu-elva i Pärnu fylke. Når den munner ut i Pärnu fører den med seg store vannmengder, og den kombinerte elva er 200 meter vid nedenfor sammenfallet. Derav kalles Pärnu-elva her tidvis for «Estlands Amazonas».

Elvas nedbørsfelt strekker seg helt ned til grensen mot Latvia. I eldre tider bød elva også på en direkte båtvei mellom Østersjøen (Pärnu) og, byen Tartu og Peipus-sjøen, og det var betydelig godstrafikk på elva. I dag er den mest brukt av friluktsfolk og kanopadlere. 

Kunstneren Endel Kõks (1912–1983) malte et lenge forsvunnet maleri med motiv fra elva, kalt «Navesti Landscape».

Referanser
----------

1. ↑  Kokk, Aavo og Eilart, Andres: *Brushstroke Estonia*, forlaget Regio. Tallinn, 2011, side 136.
2. ↑  Kokk, Aavo og Eilart, Andres: *Brushstroke Estonia*, forlaget Regio. Tallinn, 2011, side 136.

Eksterne lenker
---------------

* (en) Navesti River – kategori av bilder, video eller lyd på Commons Rediger på Wikidata

Portal: Estland

|  |  |
| --- | --- |
| Oppslagsverk/autoritetsdata | GeoNames
 |
Plenumssalen i Det flamske parlament
**Det flamske parlamentet** (nederlandsk: Vlaams Parlement, fransk: Le Parlement flamand) er en lovgivende forsamling for saksområder som er delegert til Det flamske samfunnet eller regionen Flandern i Belgia. Formelt har regionen Flandern overført sin til fullmakter til Det flamske samfunnet.

Det flamske parlamentet utsteder lover som gjelder for alle personer i regionen Flandern og for flamske institusjoner i Brussel. Det utnevner og kontrollerer den flamske regjering og vedtar det flamske budsjettet.

Det flamske parlamentet holder til i en bygning med samme navn i Brussel og medlemmene og ansatte har kontorer i Huset til flamske folkevalgte. 

Parlamentet har 124 medlemmer. De seks medlemmene fra Brussel kan bare stemme i saker som gjelder det flamske samfunn og ikke i saker som gjelder for regionen Flandern. Det avholdes valg til parlamentet hvert femte år.

Historie
--------

Det flamske parlament ble vedtatt opprettet i 1970 og møtte for første gang i 1971. Navnet var da Kulturrådet for det flamske kulturelle samfunnet. Senere har mandatet blitt utvidet gjennom en serie grunnlovsendringer. Navnet ble endret til Det flamske rådet i 1980 og så til Det flamske parlamentet i 1996. Fram til 1995 ble medlemmene valgt av Belgias føderale parlament. Etter 1995 har det vært avholdt separate valg til parlamentet hvert femte år.

Sammensetning
-------------

Partisammensetningen i Det flamske parlament 2014 - 2019
Sammensetning av parlamentet 2014-2019

* Nieuw-Vlaamse Alliantie - 43 representanter
* Christen Democratisch en Vlaams - 27 representanter
* Vlaamse Liberalen en Democraten - 19 representanter
* Socialisten en Progressieven Anders - 18 representanter
* Groen - 10 representanter
* Vlaams Belang - 6 representanter
* Union des Francophones - 1 representant

Se også
-------

* Liste over Det flamske parlamentets presidenter
* Belgias politiske system.

Referanser
----------

1. ↑  The Flemish Parliament, VlaamsParlement, hentet 23. september 2012
2. ↑  The Flemish Community, Belgium.be, hentet 23. september 2012
3. ↑  Rory Watson: Lessons we can learn Arkivert 9. april 2016 hos Wayback Machine. (passord) The Herald, 20. november 1998, via Highbeam.
4. ↑  Anja Otte: Happy 40th, Flemish Parliament![*død lenke*]Flanders Today, 30. november 2011

Eksterne lenker
---------------

* (nl) Offisielt nettsted Rediger på Wikidata

* (en) Flemish Parliament – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** VIAF **·** VIAF **·** LCCN **·** ISNI
 |
**Proaktivitet** er i organisasjonsteori forstått som adferd som foregriper endringer man forventer vil skje, og er det motsatte av *reaktivitet*, som i organisasjonsteori er adferd som svarer på endrede betingelser i etterkant. Innholdet i prinsippet om proaktivitet er relativt ukontroversielt både i organisasjonsteori og i samfunnet forøvrig, men selve ordet proaktivitet (særlig i form av adjektivet proaktiv) har siden begynnelsen av 2000-tallet av mange vært regnet som en av de mest mislikte og latterliggjorte flosklene i ledelsesspråk, ved siden av ord som «fremoverlent». Ordet proaktiv forekommer hyppig i Språkrådets «svadagenerator». *Dagens Næringsliv* beskrev ordet som et eksempel på «store moteord uten innhold» som ble populære i løpet av dot com-boblen i slutten av 1990-årene. Ståle Økland kommenterte at «en god leder bruker [...] ikke tullete moteord som 'fremoverlent', 'proaktiv', 'samhandling' og 'disrupsjon'».

Referanser
----------

1. ↑  Bateman, T. S.; Crant, J. M. (1993). «The proactive component of organizational behavior: A measure and correlates». *Journal of Organizational Behavior*. 14 (2): 103. doi:10.1002/job.4030140202.
2. ↑  «Flest floskler i finans», *Teknisk Ukeblad*
3. ↑  «Ord/uttrykk vi er grundig lei av Arkivert 30. august 2018 hos Wayback Machine.», *Lektorbladet* 1/2012
4. ↑  «Disse ordene er forbudt»
5. ↑  «Svadageneratorer», Språkrådet
6. ↑  «Bullshit-bingo i milliardklassen», *Dagens Næringsliv*, 24. mars 2009
7. ↑  «10 råd om ledelse i fremtiden», *Aftenbladet*, 2. mai 2018
Et parallellogram. Sides er vist i blått og diagonalene i rødt
**Parallellogramloven** er i geometri en sammenheng mellom lengdene av sidene og diagonalene i et parallellogram. I et indreproduktrom der normen er avledet av indreproduktet gjelder også en generalisert form for parallellogramloven, som en normidentitet mellom lineærkombinasjoner av to vektorer. 

Lar en hjørnene i et parallellogran være betegnet *A*, *B*, *C* og *D*, slik som vist på figuren til høyre, så kan lengden av sidene betegnes *AB*, *BC*, *CD* og *DA*. Lengden av de to diagonalene er *AC* og *BD*. I euklidsk geometri er lengden av motstående sider i et parallellogram like lange, slik at *AB* = *CD* and *BC* = *DA*. Parallellogramloven kan da uttrykkes som 

{\displaystyle 2(AB)^{2}+2(BC)^{2}=(AC)^{2}+(BD)^{2}\,}
Dersom parallellogrammet også er et rektangel, så er de to diagonalene like lange: *AC* = *BD*. Parallellogramloven reduserer seg da til Pythagoras’ læresetning:

{\displaystyle 2(AB)^{2}+2(BC)^{2}=2(AC)^{2}\,}

Parallellogramloven i indreproduktrom
-------------------------------------

Vektorer som inngår i parallellogramloven
I et indreproduktrom der normen er avledet av indreproduktet er parallellogramloven en identitet mellom vektornormer:

{\displaystyle 2\|x\|^{2}+2\|y\|^{2}=\|x+y\|^{2}+\|x-y\|^{2}.\,}
Identiteten vil være oppfylt for alle vektorer **x** og **y**. Sammenhengen mellom normen og indreproduktet er gitt ved

{\displaystyle \|x\|^{2}=\langle x,x\rangle ,\,}
og bevis for at identiteten er oppfylt følger umiddelbart fra egenskaper til indreproduktet:

{\displaystyle \|x+y\|^{2}=\langle x+y,x+y\rangle =\langle x,x\rangle +\langle x,y\rangle +\langle y,x\rangle +\langle y,y\rangle ,\,}
{\displaystyle \|x-y\|^{2}=\langle x-y,x-y\rangle =\langle x,x\rangle -\langle x,y\rangle -\langle y,x\rangle +\langle y,y\rangle .\,}
Parallellogramloven framkommer ved å summere de to uttrykkene:

{\displaystyle \|x+y\|^{2}+\|x-y\|^{2}=2\langle x,x\rangle +2\langle y,y\rangle =2\|x\|^{2}+2\|y\|^{2}.\,}
Dersom **x** er ortogonal til **y**, da er {\displaystyle \langle x,\ y\rangle =0} og 
parallellogramloven reduserer seg igjen til Pythagoras' læresetning:

{\displaystyle \|x+y\|^{2}=\langle x,x\rangle +\langle x,y\rangle +\langle y,x\rangle +\langle y,y\rangle =\|x\|^{2}+\|y\|^{2}.}

Referanser
----------

1. ↑  Ronald Douglas Milne (1980). *Applied functional analysis, an introductory treatment*. London: Pitman Publishing Limited. s. 183. ISBN 0-273-08404-6.

|  |  |
| --- | --- |
| Oppslagsverk/autoritetsdata | MathWorld
 |
En verktøykiste med probérsteiner og kjemikaler.
Historisk amerikansk laboratorium for testing av gull og sølv fra 1800-tallet i Tombstones tinghus.
**Probérstein** eller **prøvestein** (engelsk *touchstone*) er en svart kiselholdig stein beslektet med flint og har i århundrene vært en populær metode for å teste og prøve renheten i gull og sølv ved å streke gull mot probérstein. En slik stein har en finmalt, kornet overflate som mykt metall som gull og sølv etterlater et synlig spor. 

Å tegne en linje med gull mot en probérstein vil etterlate seg et synlig spor. Ettersom ulike legeringer av gull har forskjellig farger vil en ukjent gullprøve bli sammenlignet med prøver av kjent ren gullinnhold. Denne metoden har vært benyttet siden oldtiden. I moderne tid kan ytterligere prøver gjøres. Sporet av gull vil reagere forskjellig på bestemte konsentrasjoner av salpetersyre eller kongevann, og således identifisere gullets kvalitet. Således er 24 karat (renhet) gull ikke påvirket, men 14 karat gull vil vise kjemisk aktivitet.

Historie
--------

Slike prøvesteiner har vært kjent siden oldtiden, og for arkeologer er funn av verktøy som probérstein, digler og lignende vitnemål om at det har vært et gull eller sølvsmie på funnstedet. Folket i Induskulturen hadde mellom 2600-1900 f.Kr. utviklet metallurgi, og arkeologer har avdekket probérstein med merker etter gull, en teknikk som fortsatt er i bruk i flere deler av India den dag i dag. Probérstein ble også benyttet i antikkens Hellas. Dens rolle i å introdusere en myntøkonomi ble undersøkt av vitenskapshistorikeren James Bruke i den andre episoden fra 1978 av hans fjernsynsserie *Connections* på BBC.

Referanser
----------

1. ↑  Jernalderstormanden i Fraugde Kærby (PDF), Fynske minder 2009, side 143
2. ↑  Bisht, R. S. (1982): «Excavations at Banawali: 1974-77». i Possehl, Gregory L. (red.): *Harappan Civilization: A Contemporary Perspective*. New Delhi: Oxford and IBH Publishing Co. ss. 113–124.

Eksterne lenker
---------------

* How to Test Gold for Purity, prøve renheten i gull
* The Top 10 Methods of testing Silver, prøve renheten i sølv

|  |  |
| --- | --- |
| Oppslagsverk/autoritetsdata | Encyclopædia Britannica
 |
**«Pretend»** er en amerikansk populærmusikksang, skrevet i 1952 av Lew Douglas, Cliff Parman og Frank Levere.

Den best kjente innspillingen, med Nat King Cole, ble utgitt på singlen Capitol 2346. Han spilte inn sangen på nytt til sitt LP-album, *The Nat King Cole Story* (1961).

Innspillingen med Ralph Marterie ble utgitt på singlen Mercury 70045.

Innspillingen med Eileen Barton ble utgitt på singlen Coral 60927.

Sangen ble deretter innspilt av Tab Smith og Carl Mann. Manns versjon ble utgitt på singlen Philips International 3546 i 1959.

Alvin Stardusts coverversjon, som i stor grad var basert på Carl Manns versjon, ble en populær hit i Storbritannia i 1981.

Innspilte versjoner
-------------------

* Eileen Barton (1953)
* Nat King Cole (195)
* Carl Mann (1959)
* Ralph Marterie (1953)
* Tab Smith (1957)
* Alvin Stardust (198)
* Gerry & The Pacemakers (1965)
* Don Williams (1995)

Svensk versjon
--------------

Ingrid Rimson har skrevet en svensk tekst. Den svenske tittelen er «Farväl, men kom tillbaka snart».

### Innspilling

* Ann-Louise Hanson med Anders Burmans orkester. Utgitt på EP-platen Metronome MEP 9082 i 1962.

Listeplasseringer
-----------------

| Artist | Liste | Høyeste  passering | Uker på listen | Dato for listeplassering |
| --- | --- | --- | --- | --- |
| Nat King Cole | USAs flagg Billboard Best Seller-listen. | # 3 | 20 | 31. januar 1953 |
| Ralph Marterie | USAs flagg Billboard Best Seller-listen | # 16 | 1 | 7. februar 1953 |
| Eileen Barton | USAs flagg Billboard Best Seller-listen | # 18 | 1 | 7. mars 1953 |
| Alvin Stardust | Storbritannias flagg Storbritannia | # 4 | 10 | 5. september 1959 |

På Cash Box-listen, hvor alle versjonene av sangen var kombinert, lå sangen som høyest på en femteplass i 1953.

* Tab Smiths versjon nådde en 89.-plass på Billboard-listen i 1957.
* Carl Manns versjon nådde en 57.-plass på Billboard-listen og en 56.-plass på Cash Box-listen i 1959.

Referanser
----------

1. 1 2 3  
Whitburn, Joel (1973). *Top Pop Records 1940-1955*. Record Research.
**Den tropiske stormen Bill** var en tropisk storm som rammet den amerikanske gulfkysten sommeren 2003. Bill var den andre stormen i den atlantiske orkansesongen 2003. Bill utviklet seg fra en tropisk bølge 29. juni nord for Yucatán-halvøya. Stormen organiserte seg sakte etter som den beveget seg nordover og nådde en vindstyrke på 95 km/t kort tid før den traff land sør i Louisiana. Over land beveget Bill seg mot nordøst og svekket seg fort. Fuktighet fra stormen kombinert med kald luft fra en kaldfront førte til 34 tornadoer. Bill ble ekstratropisk 2. juli og ble absorbert av kaldfronten senere samme dag.

Idet stormen traff land i Louisiana førte den til moderat stormflo og økt tidevann. I en by nordøst i delstaten førte stormfloen til at en dike brøt sammen, med mange oversvømte hus som resultat. Moderat kraftig vind kombinert med våt jord gikk hardt utover mange trær. Deler fra trær traff så enkelte hus og strømlinjer, som resulterte i at hundretusener mistet strømmen. To personer druknet på grunn av høye bølger i Florida. Lenger inn i landet førte tornadoer fra stormen til lokal moderat skade. På sin ferd forårsaket den tropiske stormen Bill til sammen fire dødsfall og rundt 50 millioner amerikanske dollar i skade.
|  |
| --- |
|  |

Det norske **stamveinettet** er per 1. januar 2004 8597 kilometer. Følgende stamveier er etablert:

Stamveirute 1
Europavei 6 Svinesund (riksgrensen mot Sverige) – Oslo
Stamveirute 2a
Europavei 18 Ørje (riksgrensen mot Sverige) – Oslo
Stamveirute 2b
Riksvei 2 Magnor (riksgrensen mot Sverige) – Kløfta
med tilknytninger
Riksvei 20 Kongsvinger – Elverum
Riksvei 35 Jessheim – Hønefoss – Hokksund
Stamveirute 3
Europavei 18 Oslo – Kristiansand og Europavei 39 Kristiansand – Stavanger
Riksvei 23 Lier – Frogn
Stamveirute 4a
Europavei 39 Stavanger – Bergen – Ålesund
Stamveirute 4b
Europavei 39 Ålesund – Trondheim
Stamveirute 4c
Riksvei 9 Kristiansand – Haukeligrend
Riksvei 13 Jøsendal – Voss
Stamveirute 5a
Europavei 134 Drammen – Haugesund
Riksvei 36 Eidanger i Porsgrunn – Seljord
Stamveirute 5b
Riksvei 7 Hønefoss – Gol
Riksvei 52 Gol – Borlaug
Stamveirute 5c
Europavei 16 Sandvika – Bergen
med tilknytninger
Riksvei 5 Lærdal – Florø
Stamveirute 6a
Europavei 6 Oslo – Trondheim
med tilknytninger
Riksvei 4 Sinsenkrysset til Mjøsbrua
Riksvei 150 Ulven – Lysaker
Riksvei 190 Alnakrysset – Sørenga
Stamveirute 6b
Riksvei 3 Kolomoen – Ulsberg
Stamveirute 6c
Riksvei 15 Otta – Måløy
Stamveirute 6d
Europavei 136 Dombås – Ålesund
Stamveirute 6e
Riksvei 70 Oppdal – Kristiansund
Stamveirute 7
Europavei 6 Trondheim – Fauske
med tilknytninger
Europavei 14 Trondheim – Skurdalsvollen (riksgrensen mot Sverige)
Europavei 12 Mo i Rana – Umbukta (riksgrensen mot Sverige)
Riksvei 80 Fauske – Bodø
Stamveirute 8a
Europavei 6 Fauske – Nordkjosbotn
med tilknytninger
Europavei 10 Bjørnfjell (riksgrensen mot Sverige) – Å
Europavei 8 Nordkjosbotn – Tromsø
Stamveirute 8b
Europavei 6 Nordkjosbotn – Kirkenes
med tilknytninger
Europavei 8 Skibotn – Saana (riksgrensen mot Finland)
Europavei 45 Alta – Geadgejávri (riksgrensen mot Finland)
Europavei 69 Olderfjord – Nordkapp
Europavei 75 Samelandsbrua (riksgrensen mot Finland) – Vardø
Europavei 105 Kirkenes – Storskog (riksgrensen mot Russland)
Riksvei 92 Karasjok – Karigasniemi (riksgrensen mot Finland)

Eksterne lenker
---------------

* Stamvegutredninger oktober 2006[*død lenke*] med oversikt over stamveiruter fra Statens vegvesen
* Nasjonal transportplan 2010-2019
**Den tredje store vekkelsesbølgen** refererer til en historisk periode foreslått av William G. McLoughlin. Perioden var markert av religiøs aktivisme i USA, og pågikk fra slutten av 1850-årene til tidlig på 1900-tallet. Den påvirket pietistiske protestantiske retninger, og hadde et sterkt element av sosial aktivisme. Den baserte seg på postmilleniumistiske trossystemer om at den Andre Kommen til Kristus ville inntreffe etter at menneskeheten hadde reformert hele jorden. Den var påvirket av retningen *Social Gospel*, som anvendte kristendommen i sosiale spørsmål og misjonering, liksom den verdensomfattende misjonsvirksomheten. Retninger innenfor denne perioden inkluderer Hellighetsbevegelsen, Nasaréernes kirke og Christian Science.

I løpet av perioden dukket det opp en rekke etiske tiltak, som avskaffelsen av slaveriet og forbudstiden. Andre personer som Kenneth Scott Latourette benekter at det har vært en tredje vekkelsesbølge i USA.

Referanser
----------

1. ↑  William G. McLoughlin, *Revivals Awakenings and Reform* (1980)
2. ↑  Mark A. Noll, *A History of Christianity in the United States and Canada* (1992) pp 286-310
3. ↑  Robert William Fogel, *The Fourth Great Awakening and the Future of Egalitarianism* (2000)
4. ↑  Kenneth Scott Latourette, *A History of the Expansion of Christianity*, 1945.
*Denne artikkelen handler om serien Revelations. For Audioslaves album, se Revelations (album). For Audioslaves singel se Revelations (sang)*

***Revelations*** er en amerikansk miniserie i seks deler som gikk på NBC i 2005. Serien beskriver dagene før armageddon og de bibelske profetier rundt verdens undergang. Bill Pullman har rollen som dr. Richard Massey, en professor ved Harvard universitet som kontaktes av nonnen Josepha Montafiore (spilt av Natascha McElhone) for å undersøke om profetiene i Johannes' åpenbaring begynner å bli til virkelighet.

Noen sider ved miniserien har vært kontroversielle, blant annet en scene i første episode der en pike, når hun blir skremt av sin far, roper «Jesus!», noe som kalles «å misbruke Guds» blant noen kristne. Piken vandrer ut på en golfbane, blir truffet av lyn to ganger og ender i koma. Noen har kritisert denne scenen og hevder at den skildrer en ond gud.[]

Handling
--------

Dr. Richard Massey, en kjent astrofysiker fra Harvard University, vender hjem etter å ha jaktet på en satanist som brutalt myrdet datteren hans Lucy under et satanisk ritual. Satanisten, en mann ved navn Isaiah Haden, blir satt i fengsel i påvente av en rettssak. Richard Massey er en vitenskapsmann, og tror ikke på religion i det hele tatt. Han er bitter over tapet av datteren sin og den generelle dårlige tilstanden i livet hans, og ønsker bare å se Isaiah Haden få sin rettferdige straff.

I mellomtiden besøker en nonne ved navn Josepha Montafiore som er ansatt for Eklind Foundation, en velstående katolsk organisasjon, sengen til en jente som ligger i koma. Men barnet ble truffet to ganger av lynet når hun krysset en golfbane, og har siden den gang vært i en vegetativ tilstand. Men jenta mumler bibelvers på latin, og kan tegne kryptiske tegninger. Josepha tror at dette er en handling fra Gud.

Jentas visjoner fører Josepha til Richard, som blir med henne på hennes søken etter å dokumentere og nøste opp tegn på Dommens dag. Reisen deres blir til slutt et kappløp mot tiden for å hindre Hadens tilhengere samtidig de forsøker å få til Apokalypsen, samtidig som de er sporet av et barn som kanskje kan redde dem alle.

Rollefigurer
------------

* Bill Pullman som dr. Richard Massey
* Natascha McElhone som søster Josepha Montafiore
* Michael Massee som Isaiah Haden
* Tobin Bell som Nathan Volk
* Mark Rendall som Henry «Hawk» Webber
* John Rhys-Davies som prof. Jonah Lampley
* Martin Starr som Rubio
* Fred Durst som Odgen

Referanser
----------

1. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47   (på cs) *ČSFD*, 2001, Wikidata Q3561957,

Eksterne lenker
---------------

* (en) *Revelations* på Internet Movie Database Rediger på Wikidata

* (en) *Revelations* på AllMovie Rediger på Wikidata

* (en) *Revelations* på The Movie Database – TV Rediger på Wikidata

* (en) *Revelations* på Rotten Tomatoes Rediger på Wikidata

* (en) *Revelations* på Metacritic Rediger på Wikidata
**Den tropiske stormen Alma**| 

|  |
| --- |
| Stormen Alma før den traff land |

 |
| **Varighet:** | 29. – 30. mai 2008 |
| **Høyeste vindhastigheter:** | 100 km/h |
| **Totale skader (i USD):** | Ukjent |
| **Antall døde:** | 1 direkte, 6 indirekte |
| **Berørte områder:** | Mellomamerika |

**Den tropiske stormen Alma** var den første tropiske stormen i orkansesongen for Stillehavet 2008. Alma oppsto langs et stort tråg utenfor kysten av Costa Rica 29. mai. De første varslene gikk ut på at det dreide seg om en svak tropisk storm, men stormen økte siden i styrke og utviklet et øye før det traff kysten nær León i Nicaragua. Stormen hadde da en vindstyrke på 100 km/t. Alma ble den første stormen til å treffe Nicaragua på stillehavssiden av landet. I Costa Rica forårsaket kraftig regn oversvømmelser og jordskred, noe som igjen førte til at 42 000 mennesker mistet strømmen. To personer ble drept i Nicaragua; en av drukning og en annen av elektrisk støt. Fem mennesker omkom i en flyulykke i Honduras som sannsynligvis hadde en sammenheng med stormen. 

Almas bane

Se også
-------

* Den tropiske stormen Arthur (2008)

Eksterne lenker
---------------

* (en) Tropical Storm Alma – kategori av bilder, video eller lyd på Commons Rediger på Wikidata